La regidora Núria Campos assisteix a la primera Assemblea de l’Associació de Municipis Forestals  de la Comunitat Valenciana
17/07/2015

# La regidora Núria Campos assisteix a la primera Assemblea de l’Associació de Municipis Forestals de la Comunitat Valenciana

[![La tinenta d'alcalde Núria Campos junt amb la consellera d’Agricultura, Medi Ambient, Canvi Climàtic  i Desenrotllament Rural, Elena Cebrián.](/images/noticias/2015/07/reunion-mediambiente.jpg)](/images/noticias/2015/07/reunion-mediambiente.jpg)

17.07.2015

Durant la trobada, la tinent d'alcalde va conversar amb la nova consellera de Medi Ambient

La tinenta d'alcalde de Seguretat, Infraestructures i Medi Ambient de l’Ajuntament de Paterna, Núria Campos, va assistir ahir a l’Assemblea General de l’Associació de Municipis Forestals de la Comunitat Valenciana (AMUFOR) en la qual es va constituir la nova Junta Directiva.

Durant l’acte, que es va celebrar en la Ciutat Administrativa 9 d’Octubre a València i que va congregar a nombrosos representants de municipis i entitats locals de l’àmbit forestal, Campos va tindre l’oportunitat de conversar amb la nova consellera d’Agricultura, Medi Ambient, Canvi Climàtic i Desenrotllament Rural, Elena Cebrián, sobre algunes de les actuacions de Paterna en esta matèria.

Campos ha destacat la utilitat d’este tipus de trobades com a enriquidor escenari de debat i intercanvis d’idees i experiències entre els diferents agents involucrats en la gestió forestal i va anunciar que l’Ajuntament de Paterna està treballant perquè tots els recursos tècnics i humans municipals que intervenen en la conservació d’espais forestals estiguen sempre a punt, en referència, entre altres coses, a la inspecció exhaustiva que s’està realitzant de la Torre de Vigilància de la Vallesa o a la creació de la Borsa de Voluntariat Ambiental.